Legal Document

Category: 10

Text:
49. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 199 της 24 Ιουν. / 8 Ιουλ. 1998 (ΦΕΚ Α΄  152) Όργανα που αποφασίζουν ή γνωμοδοτούν και ειδικές ρυθμίσεις σε θέματα δημοσίων έργων που εκτελούνται από το Ταμείο Παρακαταθηκών και Δανείων. Έχοντας υπόψη: 1.Τις διατάξεις της παρ. 3 του άρθρ. 19 και της παρ. 1 του άρθρ. 18 του Νόμ. 1418/84 «Δημόσια έργα και ρυθμίσεις συναφών θεμάτων « (Α΄ 23). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), όπως προστέθηκε με το άρθρ. 27 του Νόμ. 2081/92 (Α΄ 154) και τροποποιήθηκε με την παρ. 2 εδαφ. α΄ του άρθρ. 1 του Νόμ. 2469/97 (Α 38). 3.Τις διατάξεις των άρθρ. 23 και 32 του Π.Δ. 95/1996 «Οργανισμός του Τ.Π. και Δανείων» (Α΄ 76). 4.Την αριθμ. 1107147/1239/0006α/4-10-96 Κοινή Απόφαση του Πρωθυπουργού και του Υπουργού Οικονομικών «Ανάθεση Αρμοδιοτήτων του Υπουργού Οικονομικών και στους Υφυπουργούς» (Β΄ 922). 5.Το γεγονός ότι από τις διατάξεις του παρόντος δεν προκαλείται δαπάνη σε βάρος του κρατικού προϋπολογισμού ούτε του προϋπολογισμού του Τ.Π. και Δανείων. 6.Την υπ’ αρθιμ. 243/1998 Γνωμοδότηση του Συμβουλίου Επικρατείας μετά από πρόταση του Υπουργού Περιβάλλοντος, Χωροταξίας, Δημοσίων Έργων και Υφυπουργού Οικονομικών, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων κατά τις διατάξεις του Νόμ. 1418/84 «δημόσια έργα και ρυθμίσεις συναφών θεμάτων», όπως κάθε φορά ισχύει, και των εκτελεστικών αυτού Προεδρικών Διαταγμάτων για τα έργα που εκτελούνται από το Τ.Π. και Δανείων είναι το Διοικητικό Συμβούλιο του Τ.Π. και Δανείων ή τα εξουσιοδοτημένα όργανα, σύμφωνα με τις οργανωτικές διατάξεις και όπως ειδικότερα ορίζεται στα επόμενα άρθρα. Διευθύνουσα Υπηρεσία – Προϊσταμένη Αρχή Άρθρ.2.-1)Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» είναι το Τμήμα Α΄ Προγραμματισμού και Μελετών ή το Τμήμα Β΄ Κατασκευών Συντήρησης της Δ/νσης Τεχνικών Υπηρεσιών (Δ15) του Τ.Π. και Δανείων, ανάλογα με το είδος του έργου και το στάδιο των εκτελούμενων εργασιών αυτού ή η αρμόδια κατά τις ισχύουσες κάθε φορά οργανωτικές διατάξεις αυτού υπηρεσία. β)«Προϊσταμένη Αρχή» ή «Εποπτεύουσα Αρχή» είναι η Δ/νση Τεχνικών Υπηρεσιών του Τ.Π. και Δανείων ή η αρμόδια κατά τις ισχύουσες διατάξεις αυτού υπηρεσία με την υπηρεσία με την επιφύλαξη της επόμενης παραγράφου. (Μετά τη σελ.36,410) Σελ. 36,411 Τεύχος 1323 Σελ. 33 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 39.Β.α.48-49 2)Το Διοικητικό Συμβούλιο του Τ.Π. και Δανείων ασκεί τις ακόλουθες αρμοδιότητες της προϊστάμενης Αρχής: α)Την έγκριση του αποτελέσματος ή την ακύρωση ή τη μερική επανάληψη της δημοπρασίας. β)Τη λήψη απόφασης επί των αντιρρήσεων κατά του κύρους της δημοπρασίας και  γ)Την έγκριση διενέργειας διαγωνισμού μεταξύ περιορισμένου αριθμού προσκαλουμένων εργοληπτικών επιχειρήσεων ή απευθείας ανάθεσης του έργου. 3)α)επιβλέποντες ορίζονται τεχνικοί υπάλληλοι του Τ.Π. και Δανείων με απόφαση του Προϊσταμένου της Δ/νσης Τεχνικών Υπηρεσιών του Ταμείου Παρ/κών και δανείων. β)Με απόφαση του Υπουργού των Οικονομικών ή του εξουσιοδοτημένου οργάνου μπορούν να ορίζονται ως επιβλέποντες των έργων του Τ.Π. και Δανείων και τεχνικοί του Υπουργείου Οικονομικών. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται με απόφαση του Διοικητικού Συμβουλίου και αποτελείται από: α)Το Νομικό Σύμβουλο ή τον Πάρεδρο του Νομ. Συμβουλίου του Κράτους του Γραφείου Νομικού Συμβούλου, που λειτουργεί στην Κεντρική Υπηρεσία του Ταμείου ως πρόεδρο, που ορίζεται με τον αναπληρωτή του με την απόφαση συγκρότησης. β)Έναν τεχνικό υπάλληλο κατηγορίας ΠΕ με βαθμό Α΄ ή Β΄ της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων, που ορίζεται με τον αναπληρωτή του από τον Υπουργό Περιβάλλοντος Χωροταξίας και Δημοσίων Έργων. γ)Έναν εκπρόσωπο του Τεχνικού Επιμελητηρίου της Ελλάδος (ΤΕΕ) που ορίζεται με τον αναπληρωτή του από τη Διοικούσα Επιτροπή του ΤΕΕ. δ)Έναν τεχνικό υπάλληλο κατηγορίας ΠΕ με βαθμό Α΄ ή Β΄ της Δ/νσης Τεχνικών Υπηρεσιών του Τ.Π. και Δανείων και ε)Τον Προϊστάμενο της Διεύθυνσης Τεχνικών Υπηρεσιών του Τ.Π. και Δανείων. 2)Καθήκοντα Γραμματέα εκτελεί υπάλληλος της Δ/νσης Τεχνικών Υπηρεσιών του Τ.Π. και Δανείων που ορίζεται με τον αναπληρωτή του με την απόφαση συγκρότησης. 3)Τα θέματα εισηγούνται στο Συμβούλιο ο Προϊστάμενος της Δ/νσης Τεχνικών Υπηρεσιών του Τ.Π. και Δανείων ή ο νόμιμος αναπληρωτής του. 4)Όταν συζητούνται θέματα που προβλέπονται στο άρθρ. 4 του Νόμ. 2576/98 (ΦΕΚ 25 Α΄) μετέχει ένας εκπρόσωπος των εργοληπτικών οργανώσεων. 5)Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 6)Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του προέδρου. Σελ. 36,412 Τεύχος 1323 Σελ. 34 Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ. 1418/84, όπως κάθε φορά ισχύει, και τα εκτελεστικά αυτού διατάγματα καθώς επίσης και για κάθε θέμα που παραπέμπει το Διοικητικό Συμβούλιο ή το όργανο που είναι αρμόδιο να αποφασίσει σε κάθε συγκεκριμένη περίπτωση. Διεθνείς Διαγωνισμοί Άρθρ.4.-Η διακήρυξη και διεξαγωγή διεθνών διαγωνισμών για έργα που αφορά το παρόν διάταγμα εγκρίνονται με απόφαση του Διοικητικού Συμβουλίου του Τ.Π. και Δανείων μετά από γνώμη του Τεχνικού Συμβουλίου αυτού. Παρεκκλίσεις – Πρότυπα συμβατικά τεύχη Άρθρ.5.-1)Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων του Τ.Π. και Δανείων εγκρίνονται από το Διοικητικό Συμβούλιο του Ταμείου μετά από γνώμη του Τεχνικού Συμβουλίου του Τ.Π. και Δανείων. 2)Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος Χωροταξίας και Δημοσίων Έργων και Οικονομικών, μετά από γνώμη του Τεχνικού Συμβουλίου Δημ Έργων της ΓΓΔΕ και πρόταση του Διοικητικού Συμβουλίου του Τ.Π. και Δανείων. 39.Β.α.49 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) Αιτήσεις θεραπείας Άρθρ.6.-1)Στις αιτήσεις θεραπείας του αναδόχου, που ασκούνται σύμφωνα με τις διατάξεις του άρθρ. 12 Νόμ. 1418/84, όπως κάθε φορά ισχύει, αποφασίζει το Διοικητικό Συμβούλιο του Τ.Π. και Δανείων μετά από γνώμη του Τεχνικού Συμβουλίου αυτού. 2)Οι αιτήσεις αυτές απευθύνονται στο Διοικ. Συμβούλιο και επιδίδονται στην υπηρεσία που εξέδωσε την προσβαλλόμενη πράξη, χωρίς να απαιτείται κοινοποίηση στον Υπουργό Οικονομικών ή στον Υπουργό Περιβάλλοντος, Χωροταξίας και Δημοσίων Έργων. Άρθρ.7.-Έργα του Τ.Π. και Δανείων για τα οποία έχει καθορισθεί με διυπουργική απόφαση ο φορέας κατασκευής τους πριν την έναρξη της ισχύος του παρόντος διατάγματος ανεξαρτήτως αν έχει καταρτισθεί ή όχι η σχετική σύμβαση, εξακολουθούν να εκτελούνται και ολοκληρώνονται από τον ίδιο φορέα κατασκευής τους. Θέματα που δεν ρυθμίζονται ειδικά με τις διατάξεις του παρόντος διέπονται από το Νόμ. 1418/1984, όπως κάθε φορά ισχύει και τα προεδρικά διατάγματα και τις κανονιστικές πράξεις που εκδίδονται κατ’ εξουσιοδότησή του. Άρθρ.8.-Η ισχύς του διατάγματος αυτού αρχίζει από τη δημοσίευσή του στην Εφημερίδα της Κυβερνήσεως.